ai4bharat/Pralekha huggingface dataset:
जनजातीय कार्य मंत्रालय
एकलव्य मॉडल आवासीय विद्यालयों के छात्रों का आज राष्ट्रपति भवन, अमृत उद्यान और राष्ट्रपति संग्रहालय का विशेष दौरा आयोजित हुआ
राष्ट्रपति श्रीमती द्रौपदी मुर्मु ने छात्रों से बातचीत की
मुख्य बिंदु-
- नेशनल एजुकेशन सोसाइटी फॉर ट्राइबल स्टूडेंट्स  ने राष्ट्रपति भवन के सहयोग से इस दौरे का आयोजन किया
- इस अवसर पर जनजातीय कार्य राज्य मंत्री श्रीमती रेणुका सरुता उपस्थित थीं
- 3 राज्यों- राजस्थान, उत्तराखंड और नागालैंड के ईएमआरएस छात्रों ने 15 फरवरी, 2023 को राष्ट्रपति भवन, उद्यान उत्सव और संग्रहालय का दौरा किया।
नेशनल एजुकेशन सोसाइटी फॉर ट्राइबल स्टूडेंट्स  ने राष्ट्रपति भवन के सहयोग से 15 फरवरी, 2023 को तीन राज्यों- राजस्थान, उत्तराखंड और नागालैंड के 600 ईएमआरएस छात्रों की यात्रा का आयोजन किया। ईएमआरएस छात्रों की यात्रा की योजना राष्ट्रपति की इस इच्छा को ध्यान में रखकर बनाई गई थी कि देश के भविष्य स्कूलों और कॉलेजों से छात्रों को राष्ट्रपति भवन द्वारा उद्यान उत्सव 2023 में बुलाया जाए।
इस अवसर पर जनजातीय कार्य राज्यमंत्री श्रीमती रेणुका सरुता; जनजातीय कार्य मंत्रालय सचिव श्री अनिल कुमार झा; एनईएसटी के आयुक्त श्री असित गोपाल और जनजातीय कार्य मंत्रालय के अन्य अधिकारी भी उपस्थित थे।

उद्यान उत्सव, 2023 के दौरान 31 जनवरी 2023 से 31 मार्च 2023 तक राष्ट्रपति भवन के उद्यान आम जनता के लिए खुले हैं। राष्ट्रपति भवन के इतिहास में यह पहली बार है कि राष्ट्रपति भवन के उद्यान 2 महीने की लंबी अवधि के लिए खुले हैं ताकि आम नागरिकों को राष्ट्रपति भवन से आसानी से जुड़ने की सुविधा दी जा सके।
श्रीमती द्रौपदी मुर्मु ने ईएमआरएस छात्रों के साथ बातचीत की और टोकन के रूप में ईएमआरएस छात्रों को एक छोटा सा उपहार भेंट किया। बातचीत के दौरान, छात्रों ने राष्ट्रपति भवन का दौरा करने और भारत के राष्ट्रपति के साथ बातचीत करने का मौका पाने को लेकर खुशी जाहिर की जो उनके लिए एक यादगार अनुभव होगा।
ये छात्र लाल किला, राष्ट्रीय प्राणी उद्यान औप राष्ट्रीय विज्ञान केंद्र के साथ-साथ 16 फरवरी 2023 से 27 फरवरी 2023 तक मेजर ध्यानचंद राष्ट्रीय स्टेडियम में होने वाले आदि महोत्सव में भी भाग लेंगे।
नेस्ट्स के आयुक्त, श्री असित गोपाल ने राष्ट्रपति भवन का आभार व्यक्त करते हुए कहा, "नेस्ट्स भारत के राष्ट्रपति के साथ ईएमआरएस छात्रों की यात्रा और एक संक्षिप्त भेंट की व्यवस्था के लिए राष्ट्रपति भवन का आभार व्यक्त करता है।"
पूर्वोत्तर क्षेत्र विकास मंत्रालय
जापान के राजदूत श्री सातोशी सुजुकी ने पूर्वोत्तर क्षेत्र विकास राज्य मंत्री डॉ. जितेन्द्र सिंह से भेंट की
अवसंरचना, परमाणु ऊर्जा और बाह्य अंतरिक्ष के क्षेत्र में पारस्परिक सहयोग पर विचार-विमर्श
जापान के राजदूत श्री सातोशी सुजुकी के नेतृत्व में एक प्रतिनिधिमंडल ने आज नई दिल्ली में केन्द्रीय पूर्वोत्तर क्षेत्र विकास राज्य मंत्री , प्रधानमंत्री कार्यालय, कार्मिक, लोक शिकायत एवं पेंशन, परमाणु ऊर्जा व अंतरिक्ष राज्य मंत्री डॉ. जितेन्द्र सिंह से भेंट की।
बैठक के दौरान दोनों देशों के बीच पारस्परिक सहयोग के विभिन्न मुद्दों पर विचार-विमर्श किया गया। जापान ने देश के पूर्वोत्तर क्षेत्र की बुनियादी ढांचागत या अवसंरचना परियोजनाओं में भारी-भरकम निवेश किया है। 6168 करोड़ रुपये की लागत वाले एनएच-54 के 372 किलोमीटर लंबे आइजोल-तुईपांग खंड का उन्नयन जेआईसीए की सहायता से किया जा रहा है। यह सड़क सरकार की ‘एक्ट ईस्ट’ नीति के तहत म्यांमार के सितवे बंदरगाह तक निर्बाध कनेक्टिविटी सुलभ कराएगी। जापान वन प्रबंधन के क्षेत्र में त्रिपुरा, सिक्किम एवं नगालैंड की राज्य सरकारों के साथ सहयोग कर रही है और शीघ्र ही इस क्षेत्र में मेघालय सरकार के साथ भी सहयोग सुनिश्चित होगा। बैठक के दौरान अन्य बातों के अलावा बांस, आपदा प्रबंधन, सड़क से जुड़े बुनियादी ढांचे और गुवाहाटी सीवरेज परियोजना के क्षेत्र में आपसी सहयोग पर भी विचार-विमर्श किया गया।
दोनों देशों के बीच पारस्परिक सहयोग की भूमिका पर विचार-विमर्श करने के दौरान इस बात का भी उल्लेख किया गया कि ‘परमाणु ऊर्जा के क्षेत्र में सहयोग पर गठित भारत-जापान कार्य दल’ की बैठक अगले महीने आयोजित की जाएगी। बाह्य अंतरिक्ष के क्षेत्र में भारत और जापान के बीच सहयोग के मुद्दे पर यह उल्लेख किया गया कि इस बारे में पिछले वर्ष द्विपक्षीय चर्चाएं हुई थी।
डॉ. जितेन्द्र सिंह ने कहा कि भारत और जापान के बीच पारम्परिक रूप से सुदृढ़ संबंध रहे हैं। उन्होंने कहा कि प्रधानमंत्री श्री नरेन्द्र मोदी के नेतृत्व में आपसी सहयोग के नये क्षेत्रों को इसमें शामिल किया जा रहा है। डॉ. सिंह ने इस संबंध में बुलेट ट्रेन परियोजना का उल्लेख किया। उन्होंने यह भी कहा कि पिछले पांच वर्षों के दौरान भारत की बुनियादी ढांचागत परियोजनाओं में जापान की सहभागिता काफी बढ़ गई है। उन्होंने कहा कि हाल ही में निजी एजेंसियों की पहल के जरिये जम्मू-कश्मीर और लद्दाख के 12 नर्सिंग देखभालकर्ताओं को जापान में नौकरियों के लिए शामिल किया गया है।
रक्षा मंत्रालय
राष्ट्रीय कैडेट कोर के त्रि-द्विसीय अर्धवार्षिक सम्मेलन का समापन
आज राष्ट्रीय कैडेट कोरएनसीसी की त्रि-द्विसीय अर्धवार्षिक सम्मेलन का समापन हुआ। राष्ट्रीय कैडेट कोर की विस्तार योजना सहित सभी मुख्य मुद्दों पर चर्चा की हुई।
सम्मेलन का उद्घाटन करते हुए,राष्ट्रीय कैडेट कोरएनसीसीके महानिदेशक लेफ्टिनेंट जनरल राजीव चौपड़ा ने पिछले 6 महीनों के दौरान संगठन के द्वारा प्रशिक्षण, अवसंरचना और सामरिक कार्यक्रमों में सुधार करने के प्रयासों की प्रशंसा की। उन्होंने कहा किराष्ट्रीय कैडेट कोरएनसीसीको सामाजिक जागरुकता एवं सामुदायिक विकास के कार्यक्रमोंमें अपना सक्रिय योगदान देना चाहिए।
लेफ्टिनेंट जनरल राजीव चौपड़ा ने कहा किराष्ट्रीय कैडेट कोरएनसीसीनिदेशालयों के सभी अपर महानिदेशकों और उप महानिदेशकों को संस्थागत प्रशिक्षण पर ध्यान देना चाहिए। उन्होंने स्वच्छता अभियान के कार्य में सभी यूनिटों के योगदान की तारीफ़ करते हुए राष्ट्रीय कैडेट कोरको केंद्र एवं राज्य सरकारों की नीतियों के अनुरूप काम करने की आवश्यकता पर बल दिया।इससे संगठन के द्वारा निर्धारित लक्ष्यहासिल किये जा सकेंगे।
महानिदेशक ने दोहराया कि राष्ट्रीय कैडेट कोरएनसीसीभारतीय युवाओं को देश के जिम्मेवार नागरिक बनाने हेतु प्रेरित करने के लिए पूरी तरह से वचनबद्ध है।
आर.के.मीणा/आरएनएम/एएम/जेके/सीएल- 2869
(Visitor Counter : 125
संस्कृति मंत्रालय
संस्कृति मंत्रालय 17 सितंबर से प्रधानमंत्री को मिले उपहारों और स्मृति-चिन्हों की ई-नीलामी आयोजित करेगा
ई-नीलामी से होने वाली आय नमामि गंगे मिशन को दी जाएगी
मुख्य विशेषताएं :
- स्मृति-चिन्हों में पदक जीतने वाले ओलंपियन और पैरालिंपियन के स्पोर्ट्स गियर और उपकरण, अयोध्या राम मंदिर की प्रतिकृति आदि शामिल हैं।
- व्यक्ति/संगठन 17 सितंबर से 7 अक्टूबर, 2021 के बीच वेबसाइट https://pmmementos.gov.in के माध्यम से ई-नीलामी में भाग ले सकते हैं।
भारत सरकार का संस्कृति मंत्रालय प्रधानमंत्री श्री नरेन्द्र मोदी को प्राप्त उपहारों और स्मृति-चिन्हों की ई-नीलामी का आयोजन कर रहा है। स्मृति-चिन्हों में पदक जीतने वाले ओलंपियन और पैरालिंपियन के स्पोर्ट्स गियर और उपकरण, अयोध्या राम मंदिर की प्रतिकृति, चारधाम, रुद्राक्ष कन्वेंशन सेंटर, मॉडल, मूर्तियां, पेंटिंग, अंगवस्त्र आदि शामिल हैं।
व्यक्ति/संगठन 17 सितंबर से 7 अक्टूबर, 2021 के बीच वेबसाइट https://pmmementos.gov.in के माध्यम से ई-नीलामी में भाग ले सकते हैं।
ई-नीलामी से प्राप्त धनराशि गंगा के संरक्षण और कायाकल्प के उद्देश्य से नमामि गंगे मिशन को दी जाएगी।
विद्युत मंत्रालय
प्रधानमंत्री ने एनटीपीसी की तेलंगाना सुपर थर्मल पावर परियोजना के 800 मेगावाट के पहले संयंत्र का लोकार्पण किया
तेलंगाना सुपर थर्मल पावर प्रोजेक्ट भारत में एनटीपीसी के बिजली संयंत्रों में सबसे आधुनिक है: प्रधानमंत्री
प्रधानमंत्री श्री नरेन्द्र मोदी ने आज तेलंगाना के निजामाबाद में एक कार्यक्रम में एनटीपीसी की तेलंगाना सुपर थर्मल पावर परियोजना के पहले चरण के पहले 800 मेगावाट संयंत्र का लोकार्पण किया। पेड्डापल्ली जिले में स्थित यह परियोजना तेलंगाना को कम लागत वाली बिजली प्रदान करेगी और राज्य के आर्थिक विकास को बढ़ावा देगी। यह परियोजना देश में पर्यावरण के मामले में सबसे अधिक हितेषी परियोजनाओं में से एक होगी।
उपस्थितजनों को संबोधित करते हुए, प्रधानमंत्री ने तेलंगाना के लोगों को बधाई दी और कहा कि किसी भी राष्ट्र या राज्य का विकास बिजली उत्पादन के लिए उसकी आत्मनिर्भर क्षमता पर आधारित होता है, क्योंकि इससे जीवन सुगमता और व्यापार सुगमता में सुधार होता है। प्रधानमंत्री ने कहा कि बिजली की सुचारु आपूर्ति से राज्य में उद्योगों के विकास को गति मिलती है। उन्होंने कहा कि परियोजना का दूसरा संयंत्र भी बहुत जल्द चालू हो जाएगा और इसके पूरा होने पर, बिजली संयंत्र की स्थापित क्षमता बढ़कर 4,000 मेगावाट हो जाएगी।
प्रधानमंत्री ने इस बात पर प्रसन्नता व्यक्त की कि तेलंगाना सुपर थर्मल पावर प्लांट देश में एनटीपीसी के सभी बिजली संयंत्रों में से सबसे आधुनिक बिजली संयंत्र है। प्रधानमंत्री ने कहा, "इस बिजली संयंत्र में उत्पादित बिजली का बड़ा हिस्सा तेलंगाना के लोगों को मिलेगा।" उन्होंने कहा कि जिन परियोजनाओं की आधाशिला रखी जा रही है, उन्हें पूरा करने के लिए केंद्र सरकार ने सारे प्रयास किए हैं। उन्होंने 2016 में इस परियोजना की आधारशिला रखे जाने का स्मरण किया और कहा कि वे आज इसका उद्घाटन करने के लिए आभारी हैं। उन्होंने कहा, "यह हमारी सरकार की नई कार्य संस्कृति है।” प्रधानमंत्री ने कहा कि केन्द्र सरकार तेलंगाना की ऊर्जा जरूरतों को पूरा करने के लिए काम कर रही है।
एनटीपीसी की तेलंगाना सुपर थर्मल पावर परियोजना का चरण-I पेड्डापल्ली जिले में एनटीपीसी के मौजूदा रामागुंडम स्टेशन के परिसर में उपलब्ध भूमि पर 10,998 करोड़ रुपये की अनुमोदित लागत पर स्थापित किया जा रहा है। यह तेलंगाना राज्य को अपनी 85 प्रतिशत बिजली की आपूर्ति करेगा।
अल्ट्रा सुपरक्रिटिकल तकनीक के साथ एक पिट-हेड पावर स्टेशन होने से, यह परियोजना तेलंगाना राज्य को कम लागत वाली बिजली उपलब्ध कराकर राज्य की सहायता करेगी। इसके अलावा, यह भारत में एनटीपीसी का सबसे कुशल पावर स्टेशन होने के नाते, यह विशिष्ट कोयले की खपत  और सीओ2 उत्सर्जन को कम करेगा, जिससे यह भारत में सबसे अधिक पर्यावरण के अनुरूप बिजली स्टेशनों में से एक बन जाएगा।
परियोजना का पहला संयंत्र के शुरु होने के साथ, तेलंगाना राज्य सहित देश में बिजली आपूर्ति परिदृश्य में सुधार हुआ है। यह परियोजना क्षेत्र में समग्र आर्थिक विकास को मजबूत करने में मदद करेगी।
एनटीपीसी लिमिटेड भारत की सबसे बड़ी एकीकृत बिजली सुविधा है, जो देश की एक-चौथाई जरूरत को पूरा करती है। 73 गीगावॉट से अधिक की स्थापित क्षमता और ताप, पनबिजली, सौर और पवन ऊर्जा संयंत्रों के विविध विकल्पों के साथ, एनटीपीसी देश को विश्वसनीय, सस्ती और टिकाऊ बिजली प्रदान करने के लिए समर्पित है। कंपनी एक हरित भविष्य के लिए उत्कृष्ट व्यवहारों को अपनाने, नवाचार को बढ़ावा देने और स्वच्छ ऊर्जा प्रौद्योगिकियों को अपनाने के लिए प्रतिबद्ध है।
कार्यक्रम में प्रधानमंत्री के संबोधन को यहां देखा जा सकता है।
इस भी पढ़ें :
गृह मंत्रालय
कोविड 19 के प्रकोप के संदर्भ में यात्रा पर लगे प्रतिबंधों की वजह से वर्तमान में 30 अप्रैल 2020 तक भारत में रह रहे विदेशी नागरिकों को दूतावास की सेवाएं
जनता के भ्रम को दूर करने के उद्देश्य से यह सूचित किया जाता है कि कोविड 19 के प्रकोप के कारण यात्रा पर लगे प्रतिबंधों की वजह से वर्तमान में 30 अप्रैल 2020 तक भारत में रह रहे विदेशी नागरिकों कोकेंद्रीय गृह मंत्रालय  ने 28.03.2020 को निशुल्क आधार पर दूतावास की सेवाएं  प्रदान की थीं।
दुनिया के अनेक हिस्सों में कोविड-19 फैल जाने और उसके परिणामस्वरूप भारत सरकार द्वारा लगाए गए यात्रा संबंधी प्रतिबंधों की वजह से भारत में फंसे विदेशी नागरिकों के नियमित वीज़ा, ई-वीज़ा या स्टे स्टेपुलेशनतथा ऐसे विदेशी नागरिक जिसके वीजा की अवधि समाप्त हो चुकी है या 01.02.2020  से 30.04.2020  के दौरान समाप्त हो रही है, तो उसे विदेशी नागरिक द्वारा ऑनलाइन आवेदन करने के बाद, निशुल्क आधार पर 30 अप्रैल 2020  तक बढ़ाया जाएगा।
प्रधानमंत्री कार्यालय
प्रधानमंत्री ने डॉ बिंदेश्वर पाठक के बारे में एक लेख लिखा
प्रधानमंत्री श्री नरेन्द्र मोदी ने सार्वजनिक स्वच्छता के अग्रदूत डॉ. बिंदेश्वर पाठक के बारे में एक लेख लिखा है। डॉ. पाठक का हाल ही में निधन हो गया।
श्री नरेन्द्र मोदी ने एक्स पर दिए अपने संदेश में डॉ. पाठक के साथ अपने जुड़ाव को याद किया और लेख का लिंक भी साझा किया।
प्रधानमंत्री ने अपने पोस्ट में कहा -
"यह मेरा सौभाग्य रहा है कि स्वच्छता के क्षेत्र में अमूल्य योगदान देने वाले डॉ. बिंदेश्वर पाठक जी के जीवन और मिशन को मुझे बहुत करीब से जानने का अवसर मिला। इसी को समर्पित मेरा यह आलेख"।
स्वास्थ्य एवं परिवार कल्याण मंत्रालय
कोविड-19 से स्वस्थ होने वालो की संख्या में निरंतर बढ़ोत्तरी जारी, पिछले 24 घंटों में 3 लाख से अधिक लोग स्वस्थ हुए
देश भर में कोविड की 29.16 करोड़ से अधिक जांच की गईं
देश भर में कोविड की होने वाली जांचों की संख्या आज 29.16 करोड़ से अधिक हो गईं। अभी तक 29,16,47,037 जांचे की जा चुकी हैं। भारत में कोविड-19 से अब तक 1,62,93,003 लोग स्वस्थ हो चुके हैं।
पिछले 24 घंटों में दर्ज की गई 3,00,732 रिकवरी के साथ राष्ट्रीय रिकवरी दर 81.77 प्रतिशत हो गई है।
नई रिकवरी के 73.49 प्रतिशत में दस राज्यों की भागीदारी है।
भारत के सक्रिय मामलों की ट्रैजेक्टरी नीचे प्रदर्शित की गई है और दैनिक पोजिटिविटी दर अब 21.19 प्रतिशत हो गई है।
पिछले 24 घंटों में 3,68,147 नए मामले दर्ज किए गए।
महाराष्ट्र, कर्नाटक, केरल, उत्तर प्रदेश, दिल्ली, तमिलनाडु, पश्चिम बंगाल, आंध्र प्रदेश, राजस्थान और बिहार सहित दस राज्यों की नए मामलों में 73.78 प्रतिशत भागीदारी है।
महाराष्ट्र ने 56,647 दैनिक नए मामलों के साथ सर्वाधिक संख्या दर्ज कराई है। 37,733 मामलों के साथ कर्नाटक दूसरे स्थान पर जबकि 31,959 नए मामलों के साथ केरल तीसरे स्थान पर है।
भारत के कुल सक्रिय मामले 34,13,642 तक पहुंच चुके हैं। अब यह देश के कुल पॉजिटिव मामलों का 17.13 प्रतिशत है। पिछले 24 घंटों में कुल सक्रिय मामलों में 63,998 मामलों की शुद्ध बढोतरी दर्ज की गई है।
महाराष्ट्र, कर्नाटक, केरल, उत्तर प्रदेश, दिल्ली, तमिलनाडु, पश्चिम बंगाल, आंध्र प्रदेश, राजस्थान, गुजरात, हरियाणा और बिहार सहित 12 राज्यों की भारत के कुल सक्रिय मामलों के 81.46 प्रतिशत में भागीदारी है।
राष्ट्रीय मृत्यु दर में लगातार गिरावट देखी जा रही है और वर्तमान में यह 1.10 प्रतिशत है तथा गिरावट निरंतर जारी है।
पिछले 24 घंटों में, 3,417 मौतें दर्ज की गईं।
नई मौतों के 74.54 प्रतिशत में 10 राज्यों की भागीदारी है। महाराष्ट्र में सर्वाधिक मौतें  दर्ज की गईं जबकि इसके बाद दिल्ली  और उत्तर प्रदेश  में सर्वाधिक दैनिक मौतें हुईं।
तीन राज्यों ने पिछले 24 घंटों के दौरान कोविड-19 से एक भी मृत्यु दर्ज नहीं कराई है। ये हैं-दमन एवं दीव तथा दादर नागर हवेली, लक्षद्वीप और अरुणाचल प्रदेश।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट-553वां दिन
भारत का संचयी टीकाकरण कवरेज 201.66 करोड़ से ऊपर
आज शाम 7 बजे तक 33 लाख से अधिक टीके की खुराक दी गई
भारत का कोविड-19 टीकाकरण कवरेज आज 201.66 करोड़  को पार कर गया। आज शाम 7 बजे तक 33 लाख से अधिक  टीके की खुराक लगाई गई। आज देर रात दिन भर की अंतिम रिपोर्ट संकलित होने के साथ दैनिक टीकाकरण तालिका में वृद्धि हो सकती है।
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार हैः
|
|
संचयी टीका खुराक कवरेज
|
|
एचसीडब्ल्यू
|
|
पहली खुराक
|
|
10410849
|
|
दूसरी खुराक
|
|
10083886
|
|
प्रीकॉशन खुराक
|
|
6138934
|
|
एफएलडब्ल्यू
|
|
पहली खुराक
|
|
18428823
|
|
दूसरी खुराक
|
|
17659818
|
|
प्रीकॉशन खुराक
|
|
11758948
|
|
आयु समूह 12-14 वर्ष
|
|
पहली खुराक
|
|
38430149
|
|
|
|
दूसरी खुराक
|
|
26947743
|
|
आयु समूह 15-18 वर्ष
|
|
पहली खुराक
|
|
60987019
|
|
|
|
दूसरी खुराक
|
|
50538797
|
|
आयु समूह 18-44 वर्ष
|
|
पहली खुराक
|
|
559156024
|
|
दूसरी खुराक
|
|
507153773
|
|
प्रीकॉशन खुराक
|
|
12388400
|
|
आयु समूह 45-59 वर्ष
|
|
पहली खुराक
|
|
203613616
|
|
दूसरी खुराक
|
|
194861907
|
|
प्रीकॉशन खुराक
|
|
8996247
|
|
60 वर्ष से ऊपर
|
|
पहली खुराक
|
|
127391329
|
|
दूसरी खुराक
|
|
121764094
|
|
प्रीकॉशन खुराक
|
|
29949352
|
|
संचयी पहली खुराक दी गई
|
|
1018417809
|
|
संचयी दूसरी खुराक दी गई
|
|
929010018
|
|
प्रीकॉशन खुराक
|
|
69231881
|
|
कुल
|
|
2016659708
जनसंख्या प्राथमिकता समूहों के आधार पर अलग किए गए टीके की खुराक का आज के टीकाकरण अभियान में उपलब्धि इस प्रकार हैः
|
|
दिनांक 22 जुलाई, 2022 
|
|
एफएलडब्ल्यू
|
|
पहली खुराक
|
|
84
|
|
दूसरी खुराक
|
|
708
|
|
प्रीकॉशन खुराक
|
|
22647
|
|
आयु समूह 12-14 वर्ष
|
|
पहली खुराक
|
|
238
|
|
दूसरी खुराक
|
|
1423
|
|
प्रीकॉशन खुराक
|
|
63409
|
|
एफएलडब्ल्यू
|
|
पहली खुराक
|
|
78638
|
||
|
दूसरी खुराक
|
|
118650
|
||
|
पहली खुराक
|
|
22206
|
|
|
|
दूसरी खुराक
|
|
55453
|
|
आयु समूह 18-44 वर्ष
|
|
पहली खुराक
|
|
41643
|
|
दूसरी खुराक
|
|
199876
|
|
प्रीकॉशन खुराक
|
|
1351544
|
|
आयु समूह 45-59 वर्ष
|
|
पहली खुराक
|
|
6806
|
|
दूसरी खुराक
|
|
47318
|
|
प्रीकॉशन खुराक
|
|
983320
|
|
60 वर्ष से ऊपर
|
|
पहली खुराक
|
|
4331
|
|
दूसरी खुराक
|
|
29800
|
|
प्रीकॉशन खुराक
|
|
343592
|
|
संचयी पहली खुराक दी गई
|
|
153946
|
|
संचयी दूसरी खुराक दी गई
|
|
453228
|
|
प्रीकॉशन खुराक
|
|
2764512
|
|
कुल
|
|
3371686
देश में सबसे कमजोर जनसंख्या समूह को कोविड-19 से बचाने के लिए साधन के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर इसकी निगरानी की जाती है।
प्रधानमंत्री कार्यालय
प्रधानमंत्री 25 मई को खेलो इंडिया विश्वविद्यालय खेल के तीसरे आयोजन के उद्घाटन की घोषणा करेंगे
खेलों में 200 से अधिक विश्वविद्यालयों के 4750 से अधिक एथलीटों की भागीदारी होगी, जो 21 खेलों में प्रतिस्पर्धा करेंगे
खेलों के शुभंकर का नाम जीतू रखा गया है, जो उत्तर प्रदेश के राजकीय पशु बारासिंघा का प्रतिनिधित्व करता है
25 मई से 3 जून तक खेल आयोजित किए जाएंगे
प्रधानमंत्री श्री नरेन्द्र मोदी 25 मई को शाम 7 बजे वीडियो कॉन्फ्रेंस के माध्यम से खेलो इंडिया विश्वविद्यालय खेल 2022 के उद्घाटन की घोषणा करेंगे।
प्रधानमंत्री ने देश में खेल की संस्कृति को विकसित करने और युवाओं को खेलों के लिए प्रोत्साहित करने पर बहुत ध्यान दिया है। नवोदित खिलाड़ियों को समर्थन देने के लिए सरकार द्वारा विभिन्न योजनाएं शुरू की गई हैं और देश में खेल के इकोसिस्टम को मजबूत करने के प्रयास किए गए हैं। खेलो इंडिया विश्वविद्यालय खेल का आयोजन इसी दिशा में एक और कदम है।
इस साल खेलो इंडिया विश्वविद्यालय खेल का तीसरा आयोजन 25 मई से 3 जून तक उत्तर प्रदेश में किया जाएगा। ये प्रतियोगिताएं वाराणसी, गोरखपुर, लखनऊ और गौतम बुद्ध नगर में आयोजित की जाएंगी। खेलों में 200 से अधिक विश्वविद्यालयों के 4750 से अधिक एथलीट भाग लेंगे, जो 21 खेलों में प्रतिस्पर्धा करेंगे। खेलों का समापन समारोह 3 जून को वाराणसी में होगा।
खेलों के शुभंकर का नाम जीतू है, जो उत्तर प्रदेश के राजकीय पशु बारासिंघा का प्रतिनिधित्व करता है।
कॉरपोरेट कार्य मंत्रालय
कैबिनेट ने ‘दिवाला एवं दिवालियापन संहिता  अध्यादेश, 2019’ जारी किए जाने को मंजूरी दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने दिवाला एवं दिवालियापन संहिता, 2016 में संशोधन करने के लिए अध्यादेश जारी करने के प्रस्ताव को मंजूरी दे दी है।
इस संशोधन से दिवाला एवं दिवालियापन संहिता, 2016 की विशेष खामियां दूर हो जाएंगी और संहिता का सुव्यवस्थित कार्यान्वयन सुनिश्चित होगा।
संशोधनों के तहत कॉरपोरेट दिवाला समाधान प्रक्रिया शुरू होने से पहले किए गए किसी अपराध के लिए कॉरपोरेट कर्जदार की देनदारी नहीं रह जाएगी और अधिनिर्णयन प्राधिकरण द्वारा समाधान योजना को मंजूरी देने की तिथि से ही इस तरह के अपराध के लिए कॉरपोरेट कर्जदार पर मुकादमा नहीं चलाया जाएगा, बशर्ते कि समाधान योजना के परिणामस्वरूप संबंधित कॉरपोरेट कर्जदार का नियंत्रण या प्रबंधन एक ऐसे व्यक्ति के हाथों में चला जाता है जो न तो:
- प्रमोटर था या प्रबंधन में था अथवा कॉरपोरेट कर्जदार के नियंत्रण में था अथवा इस तरह के व्यक्ति से किसी भी तरह संबंधित था।
- और न ही कोई ऐसा व्यक्ति था जिसके बारे में अपने पास उपलब्ध किसी सामग्री के आधार पर संबंधित जांच प्राधिकरण का यह मानना है कि उसने अपराध करने के लिए या तो उकसाया था या साजिश रची थी और उसने संबंधित वैधानिक प्राधिकरण या अदालत में कोई रिपोर्ट पेश की है अथवा कोई शिकायत दर्ज कराई है।
संबंधित प्रावधानों को ध्यान में रखते हुए कॉरपोरेट कर्जदार आवश्यकता पड़ने पर किसी भी ऐसे प्राधिकरण को सभी तरह की सहायता एवं सहयोग प्रदान करेगा जो कॉरपोरेट दिवाला समाधान प्रक्रिया शुरू होने से पहले किए गए किसी अपराध की जांच-पड़ताल कर रहा है।
रक्षा मंत्रालय
भारतीय सेना की टुकड़ी ने मंगोलिया द्वारा आयोजित बहुराष्ट्रीय संयुक्त अभ्यास ‘‘एक्स खान क्वेस्ट 2022'' में भाग लिया
16 देशों की सैन्य टुकड़ियों की भागीदारी वाला एक बहुराष्ट्रीय शांतिवाहिनी अभ्यास ‘‘एक्स खान क्वेस्ट 2022'' आज मंगोलिया में आरंभ हुआ। मंगोलिया के राष्ट्रपति श्री उखनागिन खुरेलसुख ने मंगोलिया में अभ्यास स्थल पर आयोजित एक भव्य समारोह में अभ्यास का उद्घाटन किया।
भारतीय सेना का प्रतिनिधित्व लद्दाख स्काउट्स की एक टुकड़ी ने किया। इस 14 दिवसीय अभ्यास का उद्देश्य भाग लेने वाले देशों के बीच अंतःपारस्परिकता को बढ़ाना, सैन्य से सैन्य संबंधों का निर्माण करना, शांति सहायता प्रचालन और प्रतिभागी देशों के बीच सैन्य तैयारी का विकास करना है। यह अभ्यास भाग लेने वाले देशों के सशस्त्र बलों के बीच सर्वश्रेष्ठ प्रचलनों को साझा करने में सक्षम बनाएगा तथा इसमें प्रक्षेत्र प्रशिक्षण अभ्यास, युद्ध चर्चा, व्याख्यान तथा प्रदर्शन शामिल होंगे।
सैन्य अभ्यास भारतीय सेना तथा प्रतिभागी देशों, विशेष रूप से मंगोलिया के सशस्त्र बलों के बीच रक्षा सहयोग के स्तर को बढ़ाएगा जिससे दोनों देशों के बीच द्विपक्षीय संबंधों में भी वृद्धि होगी।
एमजी/एमए/एसकेजे/वाईबी
(Visitor Counter : 533
गृह मंत्रालय
केंद्रीय गृह मंत्री श्री अमित शाह ने कोविड तैयारियों की समीक्षा के लिए एनसीआर के वरिष्ठ अधिकारियों के साथ बैठक की
श्री अमित शाह ने दिल्ली-एनसीआर में कोविड महामारी से निपटने के लिए एक साझा रणनीति पर ज़ोर दिया
कोविड पर नियंत्रण के लिए पाजिटिव पाए गए लोगों की पहचान और उपचार के साथ ही अधिक से अधिक कोरोना जांच करना आवश्यक – केंद्रीय गृह मंत्री
केंद्रीय गृह मंत्री श्री अमित शाह ने दिल्ली-एनसीआर में कोविड महामारी से निपटने के लिए एक साझा रणनीति पर ज़ोर दिया है। एनसीआर क्षेत्र में कोविड प्रबंधन की तैयारियों की समीक्षा के लिए आज नई दिल्ली में आयोजित बैठक की अध्यक्षता करते हुए श्री अमित शाह ने कहा कि एनसीआर की गहन नगर सरंचना को देखते हुए दिल्ली-एनसीआर के सभी संबन्धित निकायों को एकजुट होकर काम करने की जरूरत है। गृह मंत्री ने कहा कि कोरोना पर नियंत्रण के लिए कोविड पाजिटिव पाए गए लोगों की पहचान और इलाज के साथ ही अधिक से अधिक जांच करना आवश्यक है। केंद्रीय गृह मंत्री ने कहा कि इसके लिए मिशन मोड में काम करना होगा।
श्री अमित शाह ने कहा कि नीति आयोग के सदस्य डॉ वी के पाल की अध्यक्षता में गठित विशेषज्ञ समिति ने कोविड की जांच के लिए 2400 रुपये की दर निर्धारित की है और अगर उत्तरप्रदेश तथा हरियाणा में जांच दर इससे अधिक है तो दोनों राज्य सरकारें आंतरिक सलाह-मशविरे के बाद अपनी जांच दरें कम कर सकती हैं। श्री अमित शाह ने बैठक में बताया कि डॉ वी के पाल के नेतृत्व वाली कमेटी ने कोविड-19 बेड और उपचार की दरें तय की हैं और एनसीआर क्षेत्र के अस्पतालों में भी विचार-विमर्श के बाद इन दरों को लागू किया जा सकता है।
केंद्रीय गृह मंत्री ने यह भी कहा कि भारतीय चिकित्सा अनुसंधान परिषद द्वारा अनुमोदित नई रेपिड एंटीजेन प्रणाली से कोविड जांच करना बेहतर होगा इससे टेस्टिंग क्षमता बढ़ेगी और कोविड की जल्द पहचान तथा उपचार में मदद मिलेगी।
श्री अमित शाह ने उत्तरप्रदेश और हरियाणा सरकार के अधिकारियों को कोविड-19 बेड, वेंटिलेटर, आक्सीजन सिलेन्डर, आईसीयू और एंबुलेंस की उपलब्धता और 15 जुलाई 2020 तक इनकी संख्या बढ़ाने की योजना की जानकारी देने का निर्देश दिया ताकि कोरोना वायरस के खिलाफ लड़ाई में पूरे एनसीआर के लिए एक साझा रणनीति बनाई जा सके।
श्री अमित शाह ने एनसीआर के निकायों को कोविड से निपटने के उनके प्रयासों में केंद्र सरकार की तरफ से हर संभव सहायता का आश्वासन दिया। बैठक में दिल्ली के मुख्यमंत्री अरविंद केजरीवाल के अलावा केंद्र सरकार के वरिष्ठ अधिकारी, दिल्ली, उत्तरप्रदेश और हरियाणा के मुख्य सचिव और दिल्ली-एनसीआर के वरिष्ठ अधिकारी शामिल हुए।
उप राष्ट्रपति सचिवालय
भारत अपने अंदरूनी मामलों में किसी भी तरह का बाहरी हस्तक्षेप बर्दाश्त नहीं करेगाः उपराष्ट्रपति
भारत की सुरक्षा, रक्षा और अखंडता के साथ कोई समझौता नहीं: उपराष्ट्रपति
आतंकवाद मानवता का दुश्मन; धर्म के साथ इसका कोई नाता नहीं
उपराष्ट्रपति ने इंडिया फाउंडेशन द्वारा आयोजित कौटिल्य फेलोज़ प्रोग्राम  के प्रतिभागियों से बातचीत की
उपराष्ट्रपति श्री एम. वेंकैया नायडू ने आज कहा कि भारत अपने अंदरूनी मामलों में किसी भी तरह का बाहरी हस्तक्षेप बर्दाश्त नहीं करेगा। उन्होंने जोर दिया कि भारत की सुरक्षा, रक्षा और अखंडता के साथ कोई समझौता नहीं हो सकता।
इंडिया फाउंडेशन द्वारा आयोजित कौटिल्य फेलोज़ प्रोग्राम  के प्रतिभागियों को संबोधित करते हुए श्री नायडू ने कहा कि जम्मू और कश्मीर राज्य के दो केन्द्रशासित प्रदेशों- जम्मू और कश्मीर तथा लद्दाख के रूप में पुनर्गठन किए जाने का मकसद है कि क्षेत्र के विकास में तेजी लाई जाए।
उन्होंने कहा कि भारत ‘वसुधैव कुटुम्बकम्’ के दर्शन में विश्वास करता है और पूरे विश्व को परिवार मानता है। उन्होंने कहा कि भारत ज्ञान और मेधा को साझा करने में विश्वास करता है और इसी आदर्श के तहत वह अपने संवाद और लोकसंपर्क को दिशा देता है।
श्री नायडू ने कहा कि यही दर्शन अन्य देशों के साथ भारत के संबंधों को दिशा देता है। आतंकवाद को बढ़ावा देने और उसका वित्त पोषण करने में भारत के एक पड़ोसी देश के प्रयासों के प्रति खेद व्यक्त करते हुए श्री नायडू ने कहा कि भारत अपने पड़ोसियों के साथ शांतिपूर्ण सह-अस्तित्व की भावना पर विश्वास करता है। उन्होंने कहा कि भारत कभी आक्रांता देश नहीं रहा और उसने कभी अन्य देशों पर हमला नहीं किया है।
आतंकवाद को पूरी मानवता के लिए खतरा बताते हुए श्री नायडू ने कहा कि आतंकवाद का कोई संबंध धर्म से नहीं है और धर्म के साथ आतंकवाद को मिलाना सबसे बड़ी समस्या है।
उपराष्ट्रपति ने विश्व समुदाय और संयुक्त राष्ट्र जैसे बहुराष्ट्रीय संगठनों से आग्रह किया कि वह भारत द्वारा प्रस्तावित अंतर्राष्ट्रीय आतंकवाद पर समग्र प्रस्ताव पर चर्चा पूरी करें। यह प्रस्ताव संयुक्त राष्ट्र में 1996 से लंबित है। उन्होंने कहा कि विश्व समुदाय का यह कर्तव्य है कि वह हर आकार-प्रकार के आतंकवाद को समाप्त करे।
श्री नायडू ने कहा कि धर्म निरपेक्षता हर भारतीय के डीएनए में शामिल है, क्योंकि वे युगों पुराने सभ्यतामूलक मूल्यों में विश्वास करते हैं। उन्होंने कहा कि भारत में समस्त अल्पसंख्यक सुरक्षित हैं।
श्री नायडू ने कहा कि वैश्विक आर्थिक मंदी के बावजूद भारत दुनिया की सबसे तेज बढ़ती अर्थव्यवस्था बना हुआ है और यदि इसी गति से यहां सुधार होते रहे तो यह विश्व की तीसरी सबसे बड़ी अर्थव्यवस्था बन जाएगा।
श्री नायडू ने कहा कि भारत अपनी समृद्ध युवा आबादी के जरिए मानव संसाधन के क्षेत्र में विश्व का केन्द्र बन सकता है। उन्होंने कहा कि मेक इन इंडिया, डिजिटल इंडिया और स्किल इंडिया जैसे कार्यक्रम युवाओं को शक्ति संपन्न बना रहे हैं। उन्होंने कहा, ‘अगर हम अपनी विशाल युवा आबादी की शिक्षा और कौशल का बेहतर प्रबंधन करें, तो हम निश्चित रूप से विश्व व्यापार केन्द्र के रूप में उभरेंगे।’
इस अवसर पर इंडिया फाउंडेशन के बोर्ड ऑफ ट्रस्टीज के सदस्य वाइस एडमिरल शेखर सिन्हा, बोर्ड ऑफ गवर्नर्स के सदस्य श्री राम माधव और कौटिल्य फेलोज प्रोग्राम के 100 से अधिक प्रतिभागी उपस्थित थे।